משחק האולסטאר של ה-NBA לשנת 2026

משחק האולסטאר של ה-NBA לשנת 2026 היה משחק ראווה שהתקיים ב-15 בפברואר 2026, בפעם ה-75. המארחים בשנה זו היו לוס אנג'לס קליפרס באצטדיון אינטואיט דום באינגלווד, קליפורניה. זה היה משחק האולסטאר השביעי של ה-NBA שנערך באזור לוס אנג'לס רבתי, הרביעי שמארחים הקליפרס, והראשון שנערך באינגלווד מאז 1983. המשחק שודר לראשונה מאז 2002 ברשת NBC ובשידור חי ב-Peacock.

 רקע ושינויים בפורמט 
ההודעה על פרטי המשחק נמסרה ב-16 בינואר 2024, במסיבת עיתונאים שנערכה על ידי לוס אנג'לס קליפרס באולם אינטואיט דום, שהיה אז בבנייה באינגלווד. נכחו בהודעה  אדם סילבר, יו"ר הקליפרס סטיב באלמר, נשיאת תפעול העסקים של הקליפרס גיליאן צוקר, ראש עיריית לוס אנג'לס קארן בס, וראש עיריית אינגלווד .

במהלך ראיון בתוכנית  של  ב-4 ביוני 2025, חשף סילבר כי סביר להניח שהמשחק ייערך בפורמט שבו שחקנים אמריקניים מתמודדים מול שחקנים בין-לאומיים.

ב-12 בנובמבר 2025, ה-NBA הודיעה כי משחק האולסטאר יאמץ פורמט חדש של ארצות הברית נגד העולם. המשחק יתקיים בצורת  הכולל שלוש קבוצות: שתיים מורכבות משחקנים אמריקניים ואחת משחקנים בין-לאומיים, כאשר כל אחת מהן כוללת לפחות שמונה חברים. שתי הקבוצות המובילות יעלו למשחק הגמר. במקרה של תיקו משולש לאחר המשחק השלישי, הפרש הנקודות ישמש כשובר שוויון. כל ארבעת המשחקים ייערכו עם מגבלת זמן של 12 דקות.

 משחק האולסטאר 
 סגלים 
כמו בשנים קודמות, הסגלים למשחק נבחרו באמצעות תהליך הצבעה. האוהדים יכלו להצביע דרך אתר ה-NBA, כאשר השחקן נבחר ללא קשר לעמדה בה הוא משחק. החמישייה הפותחת בכל צד נבחרת על ידי האוהדים, התקשורת ושחקני ה-NBA הנוכחיים. כאשר משקלם של האוהדים הוא 50%, ואילו השחקנים והתקשורת מהווים 25% כל אחד. חמשת השחקנים שקיבלו את מספר הקולות המצטבר הגבוה ביותר במזרח ובמערב יהיו החמישיות הפותחות.

בנוסף, מאמני ה-NBA בוחרים את הספסלים בקונפרנס שלהם - כשהם מנועים מלבחור בשחקני קבוצתם. כל מאמן התבקש לבחור את שבעת שחקני הספסל לפי חלוקה של שני גארדים, שלושה שחקני קו קדמי ושניים נוספים. אם תהליך הבחירה לא יניב 16 שחקנים אמריקניים ו-8 שחקנים בין-לאומיים, קומישינר ה-NBA אדם סילבר יבצע את הבחירות הנדרשות להשלמת הסגלים.

 חמישיות 
ב-14 בינואר הסתיימה הצבעת הקהל. ב-19 בינואר נחשפו שמותיהם של חמשת השחקנים הפותחים שנבחרו בכל צד. במערב נבחרו לוקה דונצ'יץ', ניקולה יוקיץ', סטפן קרי, שיי גילג'ס-אלכסנדר וויקטור ומבניאמה. במזרח נבחרו יאניס אדטוקומבו, ג'יילן ברנסון, טייריס מקסי, קייד קנינגהם וג'יילן בראון.

 ספסל 
ב-1 בפברואר הוכרזו הסגלים המלאים, כולל בחירתם של המאמנים לספסלי הקבוצות. במערב נבחרו: דני אבדיה, דווין בוקר, קווין דוראנט, אנתוני אדוארדס, צ'ט הומגרן, לברון ג'יימס וג'מאל מארי. במזרח נבחרו סקוטי בארנס, ג'יילן דורן, ג'יילן ג'ונסון, דונובן מיטשל, נורמן פאוול, פסקל סיאקם וקארל-אנתוני טאונס. דני אבדיה היה לשחקן הישראלי הראשון אי פעם שהגיע לאול-סטאר.

 פציעות וחילופים 
עקב פציעות, סטף קרי, שיי גילג'ס-אלכסנדר ויאניס אדטוקומבו לא השתתפו לבסוף, ובמקומם נבחרו אלפרן שנגון, ברנדון אינגרם ודיארון פוקס.

 המשחק 

 חלוקת הקבוצות 
המשתתפים חולקו לשלוש קבוצות: הקבוצה הבין-לאומית, קבוצת הכוכבים וקבוצת הפסים.

קבוצת הכוכבים: קייד קנינגהם, טייריס מקסי, דווין בוקר, אנתוני אדוארדס, סקוטי בארנס, ג'יילן ג'ונסון, צ'ט הומגרן. מאמן: ג'יי בי ביקרסטאף.

קבוצת הפסים: דיארון פוקס, דונובן מיטשל, ג'יילן ברנסון, ג'יילן בראון, ברנדון אינגרם, קווין דוראנט, לברון ג'יימס, קוואי לנארד. מאמן: מיץ' ג'ונסון.

קבוצת העולם: ג'מאל מארי, נורמן פאוול, לוקה דונצ'יץ', דני אבדיה, פסקל סיאקם, אלפרן שנגון, ניקולה יוקיץ', ויקטור וומבניאמה וקארל אנתוני טאונס. מאמן: דארקו ראיקוביץ'.

 תוצאות המשחקים 
המשחק הראשון בין קבוצת העולם לקבוצת הכוכבים הסתיים בשוויון 32 והלך לשובר שוויון, במסגרתו, הקבוצה הראשונה שתקלע 5 נקודות (ותגיע ל-37) תוכרז כמנצחת. בסיום ניצחה קבוצת הכוכבים 37-35.

המשחק השני התנהל בין קבוצת הכוכבים לקבוצת הפסים. קבוצת הפסים ניצחה 42-40.

במשחק השלישי התמודדו קבוצת הפסים וקבוצת העולם. קבוצת הפסים ניצחה 48-45.

במאזן הכולל קבוצת הכוכבים סיימה עם הפרש 0, קבוצת הפסים סיימה עם +5 וקבוצת העולם עם -5. קבוצת הכוכבים וקבוצת הפסים עלו למשחקון הגמר. קבוצת הכוכבים ניצחה 47-21.

קוואי לנארד סיים כקלע המוביל של הערב עם 37 נקודות, 9 ריבאונדים ו-3 אסיסטים.

 הערות שוליים 

קטגוריה:אולסטאר ה-NBA
קטגוריה:2026 בארצות הברית
קטגוריה:תחרויות כדורסל ב-2026